झारखंड में नक्सलियों ने दो लोगों की हत्या की  
पीपुल्स लिबरेशन फ्रंट ऑफ इंडिया के संदिग्ध नक्सलियों ने शुक्रवार को झारखंड के सिमडेगा जिले में दो युवकों की गोली मारकर हत्या कर दी।
पीपुल्स लिबरेशन फ्रंट ऑफ इंडिया (पीएलएफआई) के संदिग्ध नक्सलियों ने शुक्रवार को झारखंड के सिमडेगा जिले में दो युवकों की गोली मारकर हत्या कर दी।  सिमडेगा के पुलिस अधीक्षक अनूप बिरथरे ने बताया कि शुक्रवार को तड़के रांची से लगभग 100 किलोमीटर दूर सिमडेगा जिले के कोलेबिरा पुलिस थाना क्षेत्र के गुंडरी टोली नामक एक गांव में संदिग्ध पीएलएफआई नक्सलियों ने दो युवकों की गोली मारकर हत्या कर दी।  हत्या के कारणों का पता नहीं चल सका है, लेकिन 22 वर्षीय जगनेर मुंडा और 25 वर्षीय सानंद बड़ाइक की हत्या जिस तरह से देसी कट्टे से की गई है, वह नक्सलियों का ही काम हो सकता है। पुलिस ने दोनों युवकों के शव अंत्यपरीक्षण के लिए भेज दिए हैं और मामले की जांच की जा रही है।